Отказивање напада на Малту у лето 1942. године имало је мање утицаја на догађаје, него мала величина луке Тобрук и њена изложеност ваздушном нападу. Само пруга, слична оној коју су саградили Британци, могла је ублажити потешкоће Осовине у снабдевању, али недостатак средстава и времена онемогућио је изградњу. Утицај губитака бродова Осовине на поразе Оклопне армије крајем 1942. године био је прецењен, јер је недостатак горива настао због сталних потешкоћа транспорта робе преко копна, а не због недостатка испорука из Европе. Током Друге битке код Ел Аламејна, 1/3 горива намењеног Оклопној армији, остала је у Бенгазију. Ромел је написао да су тешкоће снабдевања снага Осовине у односу на проблеме снабдевања Британаца, одредиле ток војне кампање, и биле ограничење које је било непремостиво.